

**HRVATSKA TURISTIČKA ZAJEDNICA**

**GLAVNI URED**

**Poziv za iskazivanje interesa za izvršenje usluge izrade nacionalne internetske stranice EuroVelo8 – Mediteranske biciklističke rute**

U Zagrebu, 12. srpnja 2018.

**Predmetni Poziv za iskazivanje interesa raspisuje se u sklopu EU projekta „MEDCYCLETOUR MEDiteranean CYCLE route for sustainable coastal TOURism“ koji se financira iz Europskog fonda za regionalni razvoj (ERDF) – program Interreg Mediteran.**

**Organizacijska jedinica ili osoba zadužena za komunikaciju s ponuditeljima:**

Odjel za EU projekte

**Način komunikacije i kontakt podaci:**

*Sva komunikacija prije predaje ponude vezana uz predmet Poziva, obavlja se isključivo pisanim putem na e-mail adresu* *ivana.karuza@htz.hr* *ili* *lidija.miscin@htz.hr* *te na telefonski broj 01 4699 331.*

1. **Svrha Poziva**

Svrha Poziva je proces ispitivanja tržišta s ciljem odabira jednog ponuditelja s kojim će se ugovoriti izvršenje predmeta Poziva.

1. **Predmet Poziva**

Predmet Poziva je usluga izrade nacionalne internetske stranice EuroVelo 8 – Mediteranske biciklističke rute.

1. **Prihvatljivi ponuditelji:**

Pravo sudjelovanja u Pozivu imaju svi gospodarski subjekti, a mogu sudjelovati u postupku iskazivanja interesa podnošenjem cjelokupne ponude za izvođenje usluga koji su predmet Poziva, a u skladu s zahtjevima i uvjetima ovog Poziva.

1. **Obvezni sadržaj ponude i potrebnu dokumentaciju čine:**
* ispunjeni „Obrazac ponude“ koji je prilog ovog Poziva (u izvorniku, ovjeren)
* ispunjenu „Izjavu o nekažnjavanju“ koja je Prilog 1. ovog Poziva (u izvorniku, ovjerenu)
* popis svih sastavnih dijelova i/ili priloga ponude
* dokazi sposobnosti kako je navedeno u točki 7. ovog Poziva
* sve ostalo što je zatraženo ovim Pozivom.
1. **Obveze Ponuditelja**

Ponuditelj treba iskazati interes za izvršenje usluge izrade nacionalne internetske stranice EuroVelo 8 – Mediteranske biciklističke rute prema sljedećoj specifikaciji o sadržaju i funkcionalnosti internetske stranice rute EuroVelo 8 u Hrvatskoj. Ruta ima ukupno oko 1100 km i podijeljena je na 20 dnevnih dionica. Dodatno na to, ruta predviđa oko 15 alternativnih dionica ukupne dužine oko 600 km. Sadržaj i funkcionalnost internetske stranice podijeljeni su na obvezni i opcionalni dio. Obveze Ponuditelja su kako slijedi:

1. **Obvezni dio sadržaja i funkcionalnosti:**
* tekstualni opisi rute i pojedinih dionica, opće informacije za korisnike, kratki opisi i poveznice (linkovi) uz točke interesa
* mogućnost pretraživanja, jasan i pregledan prikaz svih relevantnih podataka za cikloturiste na putu prema sljedećim kategorijama:
	+ tragovi rute, visinski profili, za rutu u cjelini ili pojedine dionice (osnovne i alternativne)
	+ smještajni objekti s podacima o relevantnim karakteristikama, mogućnost filtriranja po raznim kategorijama
	+ ugostiteljski objekti s podacima o relevantnim karakteristikama, mogućnost filtriranja po raznim kategorijama
	+ mogućnost filtriranja točaka interesa obzirom na lokaciju
	+ specijalizirane cikloturističke agencije i njihove ponude
	+ info točke
	+ biciklistički servisi
	+ mogućnosti javnog prijevoza, taksi prijevoza bicikala i slično
	+ točke koje traže posebne mjere opreza
	+ podaci o biciklističkim klubovima, publikacijama, događajima, vodičima
* mogućnost pregleda na karti:
* prikaz traga i točaka interesa s različitim (besplatnim javnim) kartografskim podlogama
* mogućnost zumiranja prikaza na karti
* prikaz visinskih profila za pojedine dionice rute, mogućnost zumiranja prikaza
	+ prikaz različitih točaka interesa (POI) - gore navedenih- koji se mogu selektirati prema kategorijama i zumiranom području na karti
	+ mogućnost prikaza raznih kategorija kroz adekvatne piktograme
	+ prikaz različitih karakteristika tragova (npr. dionica s intenzivnim prometom, makadamskih dionica, ...) na karti u raznim bojama i po slojevima
* mogućnost preuzimanja (download) podataka s internetske stranice:
	+ trag u uobičajenim formatima (svakako GPX i KMZ)
	+ tekstualni opisi ruta
	+ fotografija („hardcopy“) trenutnog zumiranog prikaza karte
	+ podaci uz odabrane točke interesa
* mogućnost kvalitetnog prikaza na svim uređajima (uključujući i male ekrane mobilnih telefona)
* mogućnost jednostavnog ažuriranja podataka o rutama i točkama interesa - CMS za administratore podataka, zaštićen pristup s više razina, mogućnost administriranja prava pristupa
* modularnost: mogućnost kasnijeg proširenja na hrvatsku EuroVelo internetsku stranicu (uključivanje svih EuroVelo ruta) ili nacionalna internetska stranica (uključujući i državne rute) s minimalnim dodatnim troškovima
* internetska stranica je dvojezična – moguće je prebacivanje između engleskog i hrvatskog jezika za sve sadržaje i funkcije
1. **Opcionalni dio sadržaja i funkcionalnosti:**
* internetska stranica ima 5 različitih jezika za sve sadržaje i funkcionalnosti
* (za pregledan prikaz podataka na karti) „mouse over“ funkcija za prikaz dodatnih informacija
* (za pretraživanje točaka interesa) mogućnost strukturiranja podkategorija i kreiranja novih kategorija
* mogućnost ugradnje modula s geo-referenciranim video materijalom (povezani video s rutom i interaktivnom kartografskom podlogom, kinomap server ili slično)
* aplikacija za fleksibilno kreiranje dnevnih dionica (prikaz ukupne dužine i visine za razne odabire početka i kraja rute)
* mogućnost za prikupljanje povratne informacije korisnika
* mogućnost prikaza statistike pregleda pojedinih stranica
* mogućnost povremene objave aktualnih informacija („newslettera“) na internetskoj stranici uz automatsko slanje obavijesti korisnicima koji su se prijavili
* veza internetske stranice s društvenim mrežama
1. **Opseg usluga uključenih u ponudu:**
* izrada dizajna i definicija strukture internetske stranice – u dogovoru s naručiteljem
* izrada internetske stranice sa svim potrebnim strukturama, kategorijama i funkcionalnostima
* izrada kartografskog sustava sa svim funkcionalnostima
* konverzija podataka na prikladne formate za unos u sustav
* inicijalno punjenje podacima
* organiziranje testnog servera za intenzivno testiranje funkcionalnosti
* edukacijsko informiranje za korisnike sustava (CMS administratori)
* dokumentacija (upute za korištenje CMS-a, tehničke specifikacije, kratke upute za nastavak razvoja)
* održavanje sustava i podrška 3 godine od dovršenja internetske stranice
* u svim fazama razrade i implementacije rješenja potrebna je uska suradnja i dogovaranje s projektnim timom Naručitelja
1. **Obveze Naručitelja su:**
* priprema tekstualnih podataka za internetsku stranicu na hrvatskom i engleskom jeziku
* priprema podataka o točkama interesa u excel tablici, uključujući i podatke o lokaciji
* priprema tragova rute, pojedinih dnevnih dionica te podjele tragova na fragmente za odvojen prikaz u slojevima na karti (npr. dionice s intenzivnim prometom i sl.)
* osiguranje domene i *hostinga* za internetsku stranicu
* raspoloživost za suradnju s razvojnim timom Ponuditelja za sva objašnjenja, odluke i dogovore
1. **Podaci o dokazima sposobnosti Ponuditelja**

Ponuditelj je obvezan dostaviti sljedeće dokaze sposobnosti:

1. Statusno - poslovni
* dokaz o pravnom statusu Ponuditelja (preslika izvoda iz trgovačkog, obrtnog ili drugog odgovarajućeg registra)
* potvrda nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)

b) Financijski

* dokaz o financijskoj snazi Ponuditelja; Ponuditelj je u posljednje dvije poslovne godine ostvario prosječno najmanje 350.000,00 kn ukupnog prihoda godišnje (dokazuje se odgovarajućom ovjerenom izjavom ili potvrdom nadležnih tijela ili odgovarajućim financijskim izvještajem),
* dokaz o solventnosti (dokaz o mogućnosti podmirenja tekućih obveza u rokovima njihova dospijeća)
* dokaz o likvidnosti (dokaz o odgovarajućem kontinuitetu u priljevu financijskih sredstava, odnosno dokaz da raspolaže sa dostatnim tekućim financijskim sredstvima)

c) Tehnički i stručni

* dokaz o iskustvu u obavljanju poslova koji su predmet ovog Poziva:
1. reference u izradi internetskih stranica te u izradi GIS-a u razdoblju 2015. – 2018.
2. reference u izradi turističkih i/ili cikloturističkih internetskih stranica u razdoblju 2015. – 2018.
* dokaz o mogućnosti dobave ili podugovaranja dizajna (dokazuje se pismenim referencama ili pismenim dogovorom s dizajnerom koji će biti podugovoren u slučaju dobivanja narudžbe)
1. **Procijenjena vrijednost usluge**

Ukupna vrijednost usluge definirane ovim Pozivom iznosi 98.000,00 HRK + PDV, odnosno 122.500,00 HRK s uključenim PDV-om.

1. **Rok isporuke usluge**

Rok za isporuku cjelovite usluge definirane ovim Pozivom je 31.10.2018. Računanje roka za isporuku počinje od datuma zaključenja ugovora.

1. **Oblik, način i mjesto dostave ponude**

Ponude je potrebno putem pošte dostaviti na adresu: Hrvatska turistička zajednica, Iblerov trg 10/IV, 10000 Zagreb – iskazivanje interesa za izradu nacionalne internetske stranice EV8 .

1. **Rok dostave ponude** **s pripadajućom dokumentacijom**

Rok za dostavu ponude s pripadajućom dokumentacijom je 31.7.2018. do 12:00 sati.

1. **Jezik ponude i priložene dokumentacije**

Hrvatski jezik.

1. **Rok valjanosti ponude**
2. dana.
3. **Vrijeme, način i mjesto otvaranja ponuda**

Nejavno.

1. **Kriteriji za ocjenu ponuda**

Na temelju referenci u GIS, turističkim i cikloturističkim projektima te najniže cijene sukladno obrascu ponude koji je sastavni dio ovog poziva HTZ ćeodlučiti o ponuditeljima (u pravilu dva ili više) koje će se u postupku izravnog pregovaranja pozvati da prezentiraju prijedlog rješenja i dostave konačnu ponudu.

Naručitelj zadržava bezuvjetno pravo da u postupku izravnog pregovaranja promijeni opseg usluge te da ne prihvati dio ponude ili da s pojedinim ponuditeljem pregovara samo o jednom dijelu ponude odnosno usluge.

1. **Podaci o postupku pregovaranja**

Naručitelj će odlučiti o ponuditeljima koje će se u postupku izravnog pregovaranja pozvati da dostave konačne ponude za sve dijelove ponude odnosno usluge ili za samo određeni dio na temelju sljedećih kriterija:

1. reference u turističkim projektima (projekti koji uključuju atrakcije, smještaj i ostalu ponudu ali ne nužno i cikloturizam): 2 boda za svaku referencu, najviše 10
2. reference u cikloturističkim projektima (projekti uključuju kartografski prikaz ruta, visinske profile, cikloturističke informacije: 4 boda za svaku referencu, najviše 20 (cikloturistički projekti se ne mogu istovremeno bodovati i kao turistički, ali ako ih je više od 5 ostali se mogu bodovati kao samo turistički)
3. opseg usluge: 20 bodova za osnovni dio, najviše 10 bodova za opcionalni dio ako je sve ponuđeno
4. cijena: najpovoljnija ponuda dobiva 40 bodova, ostale ponude dobivaju za svaki postotak iznad najpovoljnije cijene pola boda manje (tj. po formuli B = 40 – (C-Cmin)/Cmin\*50)
5. **Način obavještavanja o rezultatima poziva**

Rezultati će biti objavljeni na internetskoj stranici Hrvatske turističke zajednice [www.htz.hr](http://www.htz.hr).

1. **Rok, način i uvjet plaćanja**

Plaćanje će biti izvršeno po realizaciji usluge i ispostavi fakture u zakonskom roku.

***Napomena:***

HTZ nije dužan odabrati ponudu te je ovlašten u bilo kojoj fazi postupka odustati od daljeg provođenja nadmetanja ili prihvata bilo koje ponude ili njezinog dijela, sve do trenutka sklapanja ugovora s odabranim ponuditeljem, bez prava bilo kojeg ponuditelja na naknadu bilo kakve štete koja mu zbog tog razloga nastane ili može nastat

**Prilog 1.**

IZJAVA O NEKAŽNJAVANJU

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime i prezime) iz \_\_\_\_\_\_\_\_\_\_\_\_\_\_\_\_\_\_\_\_\_\_\_ izjavljujem da mi nije izrečena pravomoćno osuđujuća presuda za bilo koje od sljedećih kaznenih djela odnosno za odgovarajuća kaznena djela prema propisima države sjedišta gospodarskog subjekta ili države čiji je državljanin osoba ovlaštena po zakonu za zastupanje gospodarskog subjekta: prijevara, prijevara u gospodarskom poslovanju, primanje mita u gospodarskom poslovanju, davanje mita u gospodarskom poslovanju, zlouporaba u postupku javne nabave, utaja poreza ili carine, subvencijska prijevara, pranje novca, zlouporaba položaja i ovlasti, nezakonito pogodovanje, primanje mita, davanje mita, trgovanje utjecajem, davanje mita za trgovanje utjecajem, zločinačko udruženje i počinjenje kaznenog djela u sustavu zločinačkog udruženje iz Kaznenog zakona, odnosno za kaznena djela: prijevare, pranja novca, prijevare u gospodarskom poslovanju, davanje mita u gospodarskom poslovanju, udruživanja za počinjenje kaznenih djela, zlouporabe položaja i ovlasti, zlouporabe obavljanja dužnosti državne vlasti, protuzakonitog posredovanja, primanje mita i davanje mita prema Kaznenom zakonu, odnosno za odgovarajuća kaznena djela prema propisima zemlje sjedišta gospodarskog subjekta ili države iz koje dolazi osoba ovlaštena za zastupanje gospodarskog subjekta.

Ovu izjavu dajem osobno, za sebe kao osoba ovlaštena po zakonu za zastupanje gospodarskog subjekta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (tvrtka) sa sjedištem u \_\_\_\_\_\_\_\_\_\_\_\_\_\_\_\_\_\_\_\_\_\_ i za gospodarski subjekt.

U \_\_\_\_\_\_\_\_\_\_\_\_\_\_\_\_, \_\_\_\_\_.\_\_\_\_\_. 2018. godine.

 (mjesto) (datum)

**M.P.** (mjesto pečata)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis osobe ovlaštene po zakonu za zastupanje gospodarskog

**OBRAZAC PONUDE**

|  |  |
| --- | --- |
| **NAZIV PONUDITELJA** |  |
| **ADRESA PONUDITELJA** |  |
| **OIB PONUDITELJA** |  |
| **E-MAIL PONUDITELJA** |  |
| **ROK VALJANOSTI PONUDE** |  |

|  |  |  |
| --- | --- | --- |
| **USLUGA IZRADE NACIONALNE INTERNETSKE STRANICE EUROVELO 8 – MEDITERANSKE BICIKLISTIČKE RUTE**  | **TROŠAK bez PDV-a** | **TROŠAK S PDV-om** |
| **Obvezni dio** |  |  |
| **Opcionalni dio** |  |  |

\*troškovi trebaju uključivati sve troškove sukladno specifikaciji iz točke 2. ovog Poziva

NAPOMENA: uz ovaj obrazac Ponuditelj je dužan dostaviti i:

1. dokaz o pravnom statusu Ponuditelja (preslika izvoda iz trgovačkog, obrtnog ili drugog odgovarajućeg registra)
2. potvrdu nadležne Porezne uprave o nepostojanju duga prema državi (u izvorniku ili ovjerenoj preslici, ne starija od 30 dana od dana podnošenja prijave)
3. dokaz o solventnosti (dokaz o mogućnosti podmirenja tekućih obveza u rokovima njihova dospijeća)
4. dokaz o likvidnosti (dokaz o odgovarajućem kontinuitetu u priljevu financijskih sredstava, odnosno dokaz da raspolaže sa dostatnim tekućim financijskim sredstvima)
5. dokaz o iskustvu u obavljanju poslova koji su predmet ovog Poziva:
6. reference u izradi internetskih stranica te u izradi GIS-a u razdoblju 2015. – 2018.
7. reference u izradi turističkih i/ili cikloturističkih internetskih stranica u razdoblju 2015. – 2018.
8. dokaz o mogućnosti dobave ili podugovaranja dizajna (dokazuje se pisanim referencama ili pismenim dogovorom s dizajnerom koji će biti podugovoren u slučaju dobivanja narudžbe)
9. ispunjenu i ovjerenu Izjavu o nekažnjavanju koja je Prilog 1. ovog Poziva (u izvorniku, ovjerenu)

**Datum i mjesto: Potpis i pečat Ponuditelja:**